**«Costa Allegra»**, tidligere «Annie Johnson», var et cruiseskip eid av Italia-baserte Costa Cruises, et av mange datterselskaper som eies av Costas morselskap, Carnival Corporation. Hun ble bygget i 1969 av Wärtsilä Turku Verftet i Åbo, Finland, som et containerskip for Johnson-linjen for det Sverige-baserte rederiet AB Nordstjernan. I 1986 ble hun solgt til Regency Cruises med den hensikt å bli omgjort til et cruiseskip og døpt om til som *Regent Moon*, men hun ble i stedet lagt i opplag. I 1988 ble hun solgt til Compania Naviera Panalexandra og omdøpt *Alexandra* men fortsatt i opplag. I 1990 ble skipet kjøpt av Costa Cruises, og ombygd til et cruiseskip hos T. Mariotti-verftet i Genova. Hun gikk inn i tjeneste som *Costa Allegra* i 1992.

*Costa Allegra* hadde en generatorbrann utenfor kysten av Afrika ca. 200 km sørvest for Seychellene 27. februar 2012 og ble deretter slept mot øya Mahé i Seychellene påfølgende dag, reisen tok flere dager grunnet den lave slepehastigheten og distansen. Hun ble senere omdøpt til *Santa Cruise* og solgt til hugging i Aliağa i Tyrkia. Før huggingen ble skipets gule skorstein, et kjent varemerke for Costas Crocieres, malt hvit.

Karriere
--------

### «Annie Johnson»

*Annie Johnson* var den andre i en serie på fem kontainerskip bygget av Wärtsilä Turku Verftet i Finland for svenske *Rederi AB Nordstjernan*. Hun ble sjøsatt den 29. April 1969 og levert til sine eiere 4. desember samme år, og gikk inn i tjeneste samme dag.

Fra 1969 til 1986, ble *Annie Johnson* brukt som et lasteskip av *Rederi AB Nordstjernan*. 8. august 1986 ble skipet solgt til Hellas-baserte Regency Cruises med den hensikt å ombygge skipet til et cruiseskip. Med dette målet i tankene ble skipet omdøpt til *Regent Moon*. Søsterskipet *Axel Johnson* ble solgt til Regency Cruises på samme tid og omdøpt *Regent Sun*, også med den hensikt å bli omgjort til et cruiseskip. Disse planene ble aldri realisert, og *Regent Moon* ble lagt i opplag i Perama, Hellas. I mai 1988 ble *Regent Moon* solgt til Compania Naviera Panalexandra og omdøpt *Alexandra*, men forble fortsatt i opplag til 1990, da hun ble solgt til Costa Crociere.

### «Costa Allegra»

Costa Crociere kjøpte *Regent Sun* som ble omdøpt til *Italia* i 1988, og hadde endelig sin konvertering til et cruiseskip. Skipet var ferdig ombygd i juli 1990 og omdøpt til *Costa Marina*. Etter at dette ble en suksess, kjøpte Costa Crociere også *Alexandra* den 28. august 1990 med samme hensikt. Skipet skulle bli ombygget ved T. Mariotti-verftet i Genova, det samme verftet som hadde ombygd *Costa Marina*. Arbeidet på *Alexandra* begynte den 4. september 1990. Hun fikk et helt nytt overbygg i samme stil som på *Costa Marina*, så vel som nye motorer. Imidlertid, i motsetning til *Costa Marina*, ble *Alexandra* også forlenget med 13,4 meter. Den opprinnelige planen var at skipet skulle bli døpt om til *Costa Azzurra,* men siste endringer gjorde at skipet ble omdøpt til *Costa Allegra* og overlevert til rederiet den 16. november 1992.

*Costa Allegra* gikk inn i tjeneste hos Costa Crociere den 23. november 1992 med et cruise fra Genova til St. Thomas i Karibia. I de tidlige årene av hennes tjeneste med Costa seilte skipet i Middelhavet om sommeren, og i Karibien om vinteren. I 2006 ble skipet flyttet for å seile cruise ut fra Kina. Samtidig ble hennes interiør pusset opp slik at det passet bedre for det asiatiske cruise-markedet. Hennes avreisehavner i Asia var Singapore og Hong Kong. Skipet besøkte land som Kina, Sør-Korea, Japan, Vietnam, Filippinene, Malaysia, Thailand og Indonesia.  

I 2010 ble skipet flyttet tilbake til Europa, og hennes asiatiske reiseruter ble erstattet av *Costa Classica* og *Costa Romantica*. Etter en samarbeidsavtale mellom TMR of Marseille, som eide Paquet Cruises siden 1996, og *Costa Cruises* ble skipet leaset av rederiet og markedsført i Frankrike under navnet *Allega* og under *Paquet Cruises*-navnet. Avtalen varte for fire vårcruise og syv høstcruise i 2010. Deler av mannskapet ble byttet ut med franskmenn. Blant annet fransk kaptein, cruisedirektør, maistres 'd, resepsjonister og to franske kokker, en av dem, Jean Abauzit, hadde jobbet på den kjente Mermoz, et tiår tidligere.

#### Brannen i 2012

Om morgenen den 27. februar 2012 brøt det ut brann i generatorrommet om bord. Brannen ble slukket ved hjelp av det fastmonterte slukkeanlegget om bord. Hendelsen førte ikke til noen skader på personer, men skipet fikk black-out og ble liggende å drive rundt 200 miles sørvest av Seychellene.  Skipet ble slept av den franske fiskebåten *Trevignong*, fra selskapet Compagnie Française du Thon Océanique (CFTO) fra Concarneau. Skipet ble slept til Mahé på Seychellene for reparasjoner og evakuering av passasjerene. Det var totalt 1049 personer om bord, 636 passasjerer og 413 i mannskap.  Costa Cruises annonserte at *Costa Voyager* ville ta over for *Allegra*s planlagte seilaser fra 18. mars til 1. juli. Den 9. mars 2012 annonserte rederiet at skipet ikke ville returnere til operativ drift igjen, og skipet ble solgt til Themis Maritime Ltd.'s selskap Santa Cruise for å bli sendt for hugging i Aliağa, Tyrkia.

Design
------

De åtte dekkene på *Costa Allegra* ble oppkalt etter berømte impresjonistiske malere. Et tre dekk stort glassatrium var selve senteret av skipet. Det var også plassert kunstverk over hele skipet.

Referanser
----------

1. 1 2 3 4  Asklander, Micke. «M/S *Annie Johnson* (1969)». Arkivert fra originalen 9. september 2012. Besøkt 31. august 2011.
2. 1 2 3  Miller, William H. Jr. *The Pictorial Encycpedia of Ocean Liners, 1860-1994*. Mineola: Dover Publications. s. 5. ISBN 0-486-28137-X.
3. 1 2  Asklander, Micke. «M/S *Axel Johnson* (1969)». Arkivert fra originalen 5. oktober 2013. Besøkt 31. august 2011.
4. 1 2 3  Ward, Douglas. *Complete Guide to Cruising & Cruise Ships*. Singapore: Berlitz. ISBN 978-981-268-240-6.
5. ↑  de Boer, Bart. «*Costa Allegra* - Duckling or Swan?». Arkivert fra originalen 7. september 2011. Besøkt 31. august 2011.
6. ↑
7. ↑
8. ↑  Mark Tre’. «The Return of Paquet Cruises». The Cruise People, Ltd. Besøkt 2. februar 2012.
9. ↑  Staff writers (27. februar 2012). «Adrift off Seychelles, Costa Allegra waits for supplies, tug boats». *USA Today*. Besøkt 29. februar 2012.
10. ↑  Staff writers (27. februar 2012). «Stricken Costa cruise ship off Seychelles changes route». *BBC News*. Besøkt 29. februar 2012.
11. ↑  The Associated Press (27. februar 2012). «Fire aboard Costa liner leaves cruise ship adrift». *CBS News*. Besøkt 29. februar 2012.
12. ↑  «Seychelles : le Costa Allegra remorqué par un thonier français vers Mahé». *Le Parisien*. 28. februar 2012. Besøkt 29. februar 2012.
13. ↑  N. A.; B. P.; Agence France Presse (28. februar 2012). «Costa Allegra. Un thonier de Concarneau remorque le paquebot en détresse». *Le Télégramme*. Besøkt 29. februar 2012. CS1-vedlikehold: Flere navn: forfatterliste (link)
14. ↑  «Stricken cruise liner Costa Allegra won't reach dry land for two days following engine room blaze». *The Daily Record*. 28. februar 2012. Besøkt 29. februar 2012.
15. ↑  Staff writers (28. februar 2012). «Stricken Costa Allegra being towed to safety through pirate zone». *msnbc*. Arkivert fra originalen 29. februar 2012. Besøkt 29. februar 2012.
16. ↑  Admin (6. mars 2012). «Costa Voyager to Replace Costa Allegra on Planned Itineraries». *CruiseRadio*. Besøkt 7. mars 2012.

Eksterne lenker
---------------

* (en) IMO 6916885 – kategori av bilder, video eller lyd på Commons Rediger på Wikidata
* (en) MS Costa Allegra – Den internasjonale sjøfartsorganisasjonen Rediger på Wikidata